ร้านตั้งอยู่ในซอยเอกมัย12 หากมาตอนกลางคืนจะมืดสักหน่อย ร้านจะอยู่ช่วงกลางๆซอย อาจต้องขับช้าสักหน่อยไม่งั้นอาจเลยได้ บรรยากาศร้านดีมากๆ เป็นบ้านล้อมสวนมีอาคาร 3 หลัง เป็นร้านอาหารสองหลัง และร้านหนังสือ

ไม่ได้แวะมาที่นี่นานมากแล้ว มาคราวนี้เลยถือโอกาสมาเก็บภาพพร้อมรีวิวเล็กๆน้อยๆซะหน่อย วันนี้มากัน 6 คน สั่งเมนูก็ค่อนข้างเยอะอยู่ มีสปาเก็ตตี้ขาหมูกรอบ, ข้าวหน้าไข่นุ่มไส้กรอกอีตาเลี่ยน, ข้าวหน้าไข่นุ่มซีฟู้ดทาราโกะ, สลัดรวมมิตรญี่ปุ่น, สลัดปลาดิบรสจัด และ สลัดไก่ย่างเพสโต้ รสชาติโดยรวมถือว่าใช้ได้ แต่ราคาอาจจาแพงไปสักหน่อย ที่เด็ดจริงๆก็จะเป็นเมนูที่เป็นข้าวหน้าไข่นุ่ม โดยเฉพาะซีฟู้ดถืออร่อยลืมเรื่องราคาไปเลยทีเดียวในเรื่องของหวานได้ลองอยู่สองเมนู เป็นเครปญี่ปุ่นรสชาติใช้ได้  กับ ขนมไดฟุกุไส้สตรอเบอรี่ อันนี้ไม่ค่อยถูกใจเท่าไหร่ การบริการโดยรวมถือว่าค่อนข้างโอเค 

ภาพรวมของร้านนี้ จัดว่าเหมาะแก่ทางมากินบรรยากาศมากกว่า อาหารรสชาติดีได้มาตรฐาน แต่ติดที่ราคาแพงไปนิด และบางจานก็ไม่ค่อยเหมาะสมเมื่อเทียบกับปริมาณ 